ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670019207

ขอให้ปรับปรุงการให้บริการจัดเก็บขยะมูลฝอยของเจ้าหน้าที่ บริเวณ ภายในหมู่บ้านทวีวัฒน์ ถนนสรณคมน์ แขวงสีกัน เขตดอนเมือง กรุงเทพมหานคร ในความรับผิดชอบของสำนักงานเขตดอนเมือง เนื่องจากผู้ร้องแจ้งว่า ในหมู่บ้านทวีวัฒน์จะมีเจ้าหน้าที่มาจัดเก็บขยะมูลฝอยเป็นประจำ สัปดาห์ละ 2 ครั้ง คือทุกวันพุธและวันอาทิตย์ โดยช่วงก่อนปีใหม่ 2567 จะมาจัดเก็บช่วงเวลา 23.00-24.00 น. ซึ่งเจ้าหน้าที่จัดเก็บขยะมูลฝอยมีการดื่มเบียร์ และทำเสียงโครมครามทำถังขยะชาวบ้านแตก (เพียงกล่าวอ้างถึง) ต่อมาภายหลัง ช่วงปี 2567 จะมีเจ้าหน้าที่มาเข้ามาจัดเก็บขยะมูลฝอย ช่วงเวลาประมาณก่อน 21.00 น. แต่ผู้ร้องแจ้งว่า ตั้งแต่ช่วงปีใหม่ 2567 ที่ผ่านมา ทางเจ้าหน้าที่ไม่ได้มาจัดเก็บขยะสัปดาห์ละ 2 ครั้ง ตามวันที่กำหนด ซึ่งปกติจะต้องมาทุกวันพุทธและวันอาทิตย์ แต่เจ้าหน้าที่กลับมาบ้างไม่มาบ้างอยู่บ่อยครั้ง กลายเป็นบางสัปดาห์มาเพียงวันอาทิตย์ แต่ไม่มาในวันพุธ ในช่วงเดือนเมษายนก็มาบ้างไม่มาบ้าง ล่าสุดประมาณ 3 สัปดาห์แล้วที่เจ้าหน้าที่จัดเก็บขยะไม่ได้มาจัดเก็บขยะในวันพุธเลย เมื่อวันพุธที่ 8 พฤษภาคม 2567 ก็ไม่มีเจ้าหน้าที่จัดเก็บขยะมูลฝอยมาลงพื้นที่ ซึ่งผู้ร้องประสงค์ทราบว่าสาเหตุใดจึงไม่มา จากกรณีดังกล่าว ทำให้ในหมู่บ้านมีปริมาณขยะล้น มีขยะกองเป็นจำนวนมาก และมีการหมักหมมทำให้มีกลิ่นเหม็นขยะ และบางบ้านที่จำหน่ายอาหารสดเมื่อขยะหมักหมมกลิ่นเหม็นยิ่งรุนแรง ส่งผลให้ประชาชนในหมู่บ้านได้รับความเดือดร้อนเป็นอย่างมาก ประสงค์ให้หน่วยงานที่เกี่ยวข้องปรับปรุงการให้บริการจัดเก็บขยะมูลฝอยของเจ้าหน้าที่ โดยให้มีการมาจัดเก็บขยะตรงตามวันที่กำหนดคือมาทุกวันพุทธและวันอาทิตย์ เพื่อบรรเทาความเดือดร้อนแก่ประชาชนและลดจำนวนขยะในพื้นที่ต่อไป 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata